ב-14 במאי, TNA ערכו הקלטות לשני הפרקים של השבועיים הבאים אשר שודרו בעיכוב הקלטות ב-17 וב-24 במאי. בהקלטות הראשונות, אנגל הגיע לזירה עם אליפות העולם במשקל כבד של TNA והודיע שהוא היה "אלוף העולם במשקל כבד של TNA". השדרן של TNA, מייק טנאי, הודיע בזמן שאנגל עשה את דרכו לזירה, שהמנכ"ל, ג'ים קורנט, "ביצע את ההחלטה עקב החשיפה העולמית המתגברת של TNA, החברה החליטה ליצור חגורות אליפות משל עצמה", ועל ידי כך לא הזכירה את סיום ההסכם שלה עם NWA. מאוחר יותר באותן ההקלטות, קורנט הפשיט את אנגל מחגורת האליפות עקב סיום שנוי במחלוקת בקרב המשולש, שבו זכה בתואר. קורנט הודיע שהזוכה החדש בתואר יוכרע באירוע סלאמיברסרי אשר ייערך ב-17 ביוני בקרב מלך ההר, קרב הכולל חמישה משתתפים אשר יצטרכו להשיג הצמדה או הכנעה כדי להיות רשאים לטפס על הסולם, להוריד את חגורת האליפות מוו התלייה ולזכות בתואר. ב-15 במאי, ג'רמי בוראש חשף את אליפות העולם במשקל כבד של TNA.
חמשת המשתתפים בקרב מלך ההר נקבעו על ידי סדרה של קרבות יחידים אשר התקיימו במהלך התוכניות השבועיות של Impact עד לקיום האירוע סלאמיברסרי. ב-17 במאי, אנגל ניצח את ריינו והעפיל כמשתתף הראשון לקרב מלך ההר. ב-24 במאי, סמואה ג'ו ניצח את סטינג והפך למשתתף השני בקרב. ב-31 במאי, AJ סטיילס ניצח את טומקו והפך למשתתף השלישי בקרב. ב-7 ביוני, כריס האריס התחרה נגד ג'יימס סטורם בקרב שנגמר בפסילה כפולה, שלבסוף הובילה לכך שאף אחד מהמתאבקים העפיל לקרב מלך ההר. ב-14 ביוני, כריסטיאן קייג' ניצח את אביס והעפיל כמשתתף האחרון. אנגל ניצח בקרב מלך ההר באירוע סלאמיברסרי לאחר שגבר על ג'ו, קייג', סטיילס והאריס (שנבחר כמשתתף המסתורי על ידי קורנט) כדי להפוף ל"אלוף העולם הבלתי מעורער במשקל כבד של TNA".
בתחילת שנת 2017, לאחר ש-TNA שינו את שמם והפכו ל-Impact Wrestling, שמה של אליפות העולם במשקל כבד של TNA שונה לאליפות העולם במשקל כבד של Impact Wrestling, כדי להכיל את השינויים שעבר הארגון.
באירוע סלאמיברסרי XV, האלוף הגלובלי של GFW, אלברטו אל פטרון ניצח את אלוף העולם במשקל כבד של Impact Wrestling, בובי לאשלי, בקרב אשר איחד את חגורות האליפות, כך שהאליפות הגלובלית של GFW חדלה להתקיים, בעוד ששמה של אליפות העולם במשקל כבד של Impact Wrestling שונה לאליפות העולם המאוחדת במשקל כבד של GFW. שינויים אלו הובילו לכך ש-Impact Wrestling עברו מתיחת פנים נוספת ושינו את שמם ל-GFW. בספטמבר 2017, GFW הפכו בחזרה ל-Impact Wrestling.
כדור בוסה
הדיקטטורה הלאומית
הדיקטטורה הלאומית (בפורטוגזית: Ditadura Nacional) הוא שמה של הדיקטטורה הצבאית ששלטה בפורטוגל בין השנים 1926–1933, ואשר הוחלפה לאחר מכן בשלטונו של סלזר.
רקע.
בשנת 1908 נורו למוות המלך קרלוש הראשון ובנו לואיש פיליפה, נסיך הכתר של פורטוגל בידי מתנקשים בכיכר המסחר
שבליסבון. המלך החדש, מנואל השני, מינה את ראש הממשלה של אביו, ז'ואאו פרנקו, בין המשתתפים באשמה בהתנקשות. ז'ואאו פרנקו הודח, אך המלך לא הצליח לשקם את דימוי המונרכיה בעיני העם. בשנת 1910 הוכרזה פורטוגל כרפובליקה, והמלך יצא לגלות בבריטניה.
לאחר ההפיכה בליסבון, בא הקץ למונרכיה והוקמה רפובליקה פרלמנטרית - הרפובליקה הפורטוגזית הראשונה, ששרדה בין השנים 1910–1926. הרפובליקה סבלה מאי יציבות מתמשכת ונדרשה להתמודד עם בעיות חברתיות לא מעטות וכן עם התקוממויות וניסיונות הפיכה. ב-1926 ביצעו אנשי צבא הפיכה וכפו על פורטוגל דיקטטורה צבאית.
היסטוריה.
עם ההפיכה הצבאית שהתרחשה בשנת 1926, בא הקץ לרפובליקה הפורטוגזית הראשונה והחלה תקופה של משטר צבאי דיקטטורי בהנהגתו של הגנרל אנטוניו קרמונה. ההפיכה הצבאית של 28 במאי תפסה את השלטון בקלות. זמן קצר אחר כך פירקה הדיקטטורה את הפרלמנט ואסרה על כל המפלגות והנהיגה צנזורה. תהליך זה נגרם מחוסר יציבות, כאשר קציני הצבא הקיצוני טיהרו את הליברלים והדמוקרטים ממוסדות הרפובליקה. בתקופה זו לא הופיע מנהיג ברור אחד, שכן הדיקטטורה הובלה על ידי קואליציה של קציני צבא זוטרים, שחלקם היו אינטגרליסטים. ב-1928, החל המצב הפיננסי במדינה להדאיג מאוד את הממשלה. בשנה זו מינה קרמונה את אנטוניו דה אוליביירה סלזר, פרופסור מוערך לכלכלה, שנודע כפעיל במפלגה קתולית, לתפקיד שר האוצר. בהדרגה, צברה השפעתו של סלזר בממשלה משקל, וב-1932 הוא מונה כראש הממשלה. החל מאותה עת, פעל למסד במדינה את משטרו, שכונה "המדינה החדשה" (Estado Novo), ונודע גם בכינוי "סלזריזם".
במחשבתו הפוליטית של סלזר בלט הניגוד לקומוניזם ולמסורות של ליברליזם פוליטי וכלכלי. הוא היה שמרן ולאומן מובהק, והתמקד בפעילותו הפוליטית באזורים כפריים, סביבה שראה כאידיאלית לשם כך.
ב-1932 נטש סלזר את תפקידו כשר האוצר והתמנה לתפקיד ראש הממשלה. בכך החלו להתגבש אושיות המשטר החדש, שתחתיו הותרה פעילותה של מפלגה יחידה, היא מפלגת האיחוד הלאומי (União Nacional). ב-1933 נכנסה לתוקף חוקה חדשה, בעלת מאפיינים התואמים חוקה במשטר נשיאותי, אשר אפשרה את קיומה של מועצה לאומית והתירה את פעילותם של תאגידי עובדים, המזוהים עם בעלי מקצועות. למעשה, עוממה דמות הנשיא ובמועצה הלאומית לקחו חלק נאמני המשטר. הסמכות והשררה רוכזו תחת דמותו של ראש הממשלה סלזר, ובכך החלה למעשה תקופת המדינה החדשה בפורטוגל.
מעמדה החוקי והבינלאומי של רמת הגולן
היסטוריה של ויקיפדיה
ויקיפדיה החלה עם השקתה ב-15 בינואר 2001, יומיים לאחר שהדומיין של האתר נרשם על ידי ג'ימי ויילס ולארי סנגר.
הקונספט החדשני שעל פיו נוצרה ויקיפדיה, הייתה ששום ארגון מרכזי לא ישלוט בעריכה של התוכן. מאפיין זה מנוגד במידה רבה לאופן בו פותח התוכן באנציקלופדיות בהן אנכרטא, בריטניקה, ואפילו נופדיה (אשר ידועה כיום כקודמתה של ויקיפדיה). בשנת 2001 שונה הרישיון של נופדיה ל-GFDL כאשר ויילס וסנגר השיקו את ויקיפדיה, תוך שימוש בטכנולוגיית ויקי, אשר הומצאה ב-1995 על ידי וורד קנינגהם. נופדיה יצרה את ויקיפדיה כפרויקט צדדי, שמטרתו הייתה יצירת טיוטות לערכים פוטנציאלים עבור נופדיה לפני שהם עוברים את תהליך ביקורת העמיתים בנופדיה. ויקיפדיה, גדלה בקצב מהיר יחסית, משכה תרומות רבות, ופיתחה עד מהרה חיים משלה, והחלה לפעול בנפרד מנופדיה. לאורך השנים הפכה ויקיפדיה למיזם רב לשוני, אשר היווה גם השראה למגוון רחב של אתרי ויקי מקוונים אחרים.
לפי SimilarWeb באפריל 2022 ויקיפדיה הייתה האתר השביעי ברשימת אתרי האינטרנט הפופולריים ביותר בעולם מבחינת התנועה הכוללת של המבקרים. נכון למאי 2019 מספר הקוראים הממוצע בוויקיפדיה מדי חודש הוא כ-495 מיליון.
סקירה היסטורית.
רקע כללי.
הרעיון של יצירת מקור המידע של העולם במקום אחד הוא רעיון עתיק שהחל עוד עם הספריות הקדומות של אלכסנדריה ופרגמון. הקונספט המודרני של אנציקלופדיה כללית, אשר תודפס בתפוצה רחבה מקורו במאה ה-18 בצרפת עם האנציקלופדיה הגדולה של דני דידרו.
ההתקדמות של טכנולוגיית המידע בסוף המאה ה-20 הובילה לשינויים בתחום האנציקלופדיות. בעוד שהאנציקלופדיות המסורתיות, ובעיקר אנציקלופדיית בריטניקה, היו קיימות רק כספרים, עם הפרסום של אנציקלופדיית אנכרטא של מיקרוסופט ב-1993 היא הפכה לאנציקלופדיה הראשונה שהייתה זמינה בתקליטור והכילה קישורים פנימיים רבים בין ערכיה. עם הפיתוח של ה-World Wide Web בשנות ה-90 נעשו ניסיונות רבים לפיתוח אנציקלופדיות מקוונות. הצעה מוקדמת לאנציקלופדיה מקוונת הייתה "אינטרפדיה" ב-1993 שפותחה על ידי ריק גייטס. מיזם זה מעולם לא זכה להצלחה. מקים מיזם GNU ריצ'רד סטולמן תיאר בשנת 1999 את התועלת שתהיה ביצירת אנציקלופדיה ומשאבים למידה חופשיים. ביום רביעי, 17 בינואר 2001, יומיים לאחר השקתה של ויקיפדיה, האתר GNUPedia מבית המוסד לתוכנה חופשית הושק.
גיבוש הקונספט.
ויקיפדיה תוכננה בתחילה כאתר בו יפותחו טיוטות עבור אנציקלופדיית נופדיה, ונוצרה על ידי חברת הפרסום בומיס שבבעלות ג'ימי ויילס, טים של, ומייקל דייוויס. נופדיה נוסדה באמצעות מתנדבים מוסמכים והתוכן בה היה אמור לעבור תהליך ביקורת עמיתים רב שלבית. על אף שבמקור הייתה לאתר רשימת הדיוור גדולה יחסית עם עורכים שמעוניינים לסייע בפיתוח התוכן, ועל שבומיס שכרה את שירותיו של עורך ראשי במשרה מלאה (לארי סנגר), פיתוח התוכן עבור נופדיה הייתה איטית במיוחד ורק 12 ערכים פותחו במהלך השנה הראשונה.
ויילס וסאנגר דנו בדרכים שונות להפקת תוכן באופן מזורז יותר. באופן זה, במהלך שיחה בין לארי סאנגר לבן קוביץ עלה לראשונה הרעיון להסתייע באתר ויקי ליצירת התוכן. בן קוביץ היה מתכנת מחשבים והקונספט של פלטפורמת ה-"WikiWikiWeb" שפיתח וורד קנינגהאם הייתה מוכרת לו היטב. במהלך ארוחת ערב שנערכה ביום שלישי ה-2 בינואר 2001 הוא הסביר לסאנגר לראשונה מה הם אתרי ויקי, קונספט אשר באותה העת לא היה מוכר היטב. באוקטובר 2001 ויילס הכריז לראשונה ש"לארי העלה את הרעיון להשתמש בתוכנת ויקי", אם כי בשלב מאוחר יותר, במהלך דצמבר 2005, הוא ציין שהיה זה ג'רמי רוזנפלד, עובד בחברת בומיס, שהציג בפניו את הרעיון. סאנגר היה סבור שאתר ויקי תהיה פלטפורמה טובה לפיתוח תוכן עבור נופדיה, והציע להשתמש ברשימת הדיוור של נופדיה שיוקם אתר מבוסס ויקי באמצעות UseModWiki אשר בו יפותחו הטיוטות עבור נופדיה. מתחת לכותרת "בואו נקים ויקי" הוא כתב:
בעקבות כך ויילס הקים אתר ויקי והחלה להריץ אותו ביום רביעי, ה-10 בינואר 2001.
הקמת ויקיפדיה.